Ond wie anno 1904 em Präsident Theodor ("Teddy") Roosevelt sei Mädle Hochzich ghet hat, hend se die schwäbische Steiff- Bärle zur Zierde uff de Tisch gstellt. Ond jetz isch ganz Amerika verrückt gwä nach dene "Teddy-Bärle", ond se hend se milljoneweis importiert. Ond onter ons, sogar no em Präsident Ford sei bildschees Mädle, d'Susan hat sich anno 1976 so a Bärle mit "Knopf im Ohr" aus Degerloch schicke lasse. Aber se hat no doch ihren Leibwächter gheiratet . . .  Hondertondvier Jahr nach'm Schiller, am 9. Mai 1909, isch dui Margarete Steiff gstorbe.     "Mit ihr starb ein liebenswerter und schöpferischer Mensch, eine angesehene und beliebte Mitbürgerin, in ihrer Herzensgüte eine Wohltäterin vieler Armen, eine halbgelähmte, behinderte Frau, die nie den Mut verloren und sich mit ihren Tieren in Millionen von Herzen in aller Welt ein Denkmal gesetzt hat."    Mit freundlicher Genehmigung der STUTTGARTER ZEITUNG